b'\n_START_ARTICLE_\nAkredityvas\n_START_PARAGRAPH_\nAkredityvas (angl. letter of credit)\xc2\xa0\xe2\x80\x93 tai banko ir kliento tarpusavio sutartis, kuria bankas \xc4\xafsipareigoja pardav\xc4\x97jui perduoti nustatyt\xc4\x85 pinig\xc5\xb3 sum\xc4\x85 pastarajam pateikus dokumentus, reikalaujamus akredityvo s\xc4\x85lygomis ir visi\xc5\xa1kai jas atitinkan\xc4\x8dius. Tarptautiniuose atsiskaitymuose taikoma \xc4\xafsipareigojim\xc5\xb3 \xc4\xafvykdymo u\xc5\xbetikrinimo forma. Pirk\xc4\x97jui bankas dokumentu u\xc5\xbetikrina preki\xc5\xb3 pardav\xc4\x97jui, kad pirk\xc4\x97jas laiku atsiskaitys u\xc5\xbe pateiktas prekes. Paprastai bankas i\xc5\xa1 pirk\xc4\x97jo reikalauja s\xc4\x85skaitoje tur\xc4\x97ti tam tikr\xc4\x85 kiek\xc4\xaf l\xc4\x97\xc5\xa1\xc5\xb3, kuris b\xc5\xabtinas, kad atsiskaitymas b\xc5\xabt\xc5\xb3 \xc4\xafvykdytas.\n_START_SECTION_\nTaikymas\n_START_PARAGRAPH_\nAkredityvas taikomas, kai \xc5\xa1alys nepa\xc5\xbe\xc4\xafsta viena kitos arba kai abejojama kliento mokumu. Preki\xc5\xb3 ar paslaug\xc5\xb3 pirk\xc4\x97jo (parei\xc5\xa1k\xc4\x97jo) pra\xc5\xa1ymu bankas i\xc5\xa1leid\xc5\xbeia dokument\xc4\x85, kuriuo \xc4\xafsipareigoja sumok\xc4\x97ti u\xc5\xbe i\xc5\xa1si\xc5\xb3stas prekes, atliktus darbus arba suteiktas paslaugas pardav\xc4\x97jui (akredityvo gav\xc4\x97jui), kai pastarasis pateikia bankui s\xc4\x85lygas ir terminus atitinkan\xc4\x8dius dokumentus.\n_START_SECTION_\nR\xc5\xab\xc5\xa1ys\n_START_PARAGRAPH_\nAkredityvas da\xc5\xbenai naudojamas eksportuojant bei importuojant prekes (logistikoje). Tod\xc4\x97l pagal pob\xc5\xabd\xc4\xaf gali b\xc5\xabti eksporto arba importo. Akredityvas negali b\xc5\xabti pakeistas ar panaikintas be banko emitento, tvirtinan\xc4\x8dio banko (jei toks yra) ir l\xc4\x97\xc5\xa1\xc5\xb3 gav\xc4\x97jo sutikimo._NEWLINE_Literat\xc5\xabroje akredityvas dar vadinamas dokumentiniu akredityvu.'